
Nos Special 
Cuminda 
Crioyo 


Oké Take Away 


565-3232 


Dialuna arardi recherche di San 
Nicolas a detene un hennde homber 
di inicialnan N.J. naci na Hulanda 
di 45 aña di edad pa maltrato. 
Ela keda cera pendiente di mas 
investigacion. 
Diasabra 
ultimo, 
durante un wega na La Fama, e 
refree a keda seriamente maltrata. 


Pa e motibo ey comicion di refreenan 
di Aruba a pone trabao abao y ta 
solidario cu nan colega y nan lo no 
traha mas, te proximo aviso. 


A DETENE UN PERSONA PA MALTRATA 
UN REFREE SEVERAMENTE DIASABRA 
NA LA FAMA 


Acto heroico y 
di balentia di 
dos piscado 


Nos marca One Happy Island 
no ta djis un slogan sino e ta 
graba den nos DNA 


MINISTER ENDY CROES TA FELICITA E 
STUDIANTENAN DI UNIVERSIDAD DI ARUBA 
CU A RICIBI NAN STUDENT AWARD 


Luna di Adulto 
Mayor: Dunando 
homenahe na 
e sabiduria, 
experiencianan, y 
contribucionnan 
di nos adultonan 
mayo 


INFORMACIONNAN 
VALIOSO DI PAIS ARUBA, TA 
DISPONIBEL PA COMUNIDAD 
GRATUITAMENTE VIA E 
WEBSITE COLECCION.AW 

Siman 
pasa, 
a 
tuma 
luga 
e 
Student 
Award 
Ceremony di Universidad 
di Aruba. Desde aña 2010, 
Universidad di Aruba ta 
organisa e ceremonia di 
reconocemento 
aki 
pa 
studiante. E meta ta pa 
encurasha e studiantenan 
pa 
desaroya 
nan 
habilidadnan 
personal 
y profesional door di ta 
activamente envolvi den 
comunidad di e universidad 
y comunidad di Aruba. 
Pa Universidad di Aruba 
ta di vital importancia 
pa reconoce studiante pa 
nan logronan academico 
y 
cualidadnan 
manera, 
esfuerso, 
gusta 
yuda, 
bon 
actitud, 
liderazgo, 
tutoria y colaboracion cu e 
universidad y comunidad di 
Aruba. E cualidadnan aki 
ta engrandece confiansa 
propio, ta duna sentimento 
di logro y ta genera respect 
den un grupo di compañe. 
Minister 
President 
Evelyn Wever – Croes a 
representa Minister Endy 
Croes na e ocasion special 
aki. Durante e ceremonia 
Universidad di Aruba a 
duna reconocemento na 
diferente studiante cu di 
un of otro forma a sobresali 
durante e aña academico. 
Student Thesis Award: 
Mary-Jay Thijsen (OGM), 
Viveka Bulchandani (FEF), 
Liraysa Ponson (FHTMS), 
Stephanie Ferreira Torres 
(SWD) y Armand Kelly 
(SISSTEM). 


Student 
Ambassador 
Award: 
Joel Rajnherc SISSTEM, 
Shykia 
Maduro 
(SWD), 
Timothy Fowler (FHTMS), 
Jurrien 
Henriquexz 


(FEF), 
Abigail 
Medina 
(Rechten), Reynier Faro 
y 
Amanda 
Britten 
( 
OIA,OSA,Library). 


Universidad di Aruba a 
honra esnan cu a contribui 
cu e Student Award y 
Brandstory di UAchieve 
esta: Sr. Robert Anjie y Sr. 
Javier Sandriman cu ta e 
diseñadonan di e UAchieve 
y Student Award. Tambe, 
esnan cu a yuda e Office 
of 
Student 
Affairs 
pa 
duna e Brandstory y e 
Student Award contenido: 
Sra. 
Tracey 
Werleman, 
Sr. Mauritsz Ras y Sra. 
Jennifer 
Richardson. 
Bou di liderazgo di Sra. 
Charisse 
Hoen-Daly, 
coordinadora di Office of 
Student Affairs, Marketing 
y Communication. 


Pa 
conclui, 
Minister 
Endy 
Croes 
ta 
felicita 
tur studiante cu a ricibi 
e Student Award. Alabes 
ta 
gradici 
Office 
of 
Student Affairs y Office 
of International Affairs 
di Universidad di Aruba, 
docente – y mayornan 
pa 
nan 
dedicacion 
na 
educacion 
di 
nos 
hobennan. 


MINISTER ENDY CROES TA FELICITA E STUDIANTENAN DI 
UNIVERSIDAD DI ARUBA CU A RICIBI NAN STUDENT AWARD 

Den 
Haag 
– 
Minister 
Plenipotenciario mr. Ady Thijsen 
ta sigi cu su encuentronan pa busca 
cooperacion cerca municipionan 
na Hulanda y asina a haci un 
bishita na burgemeester di Tilburg 
Theo Weterings. 


Den su introduccion Minister 
Thijsen a trece dilanti su vision 
y maneho pa haci Aruba mas 
visibel na Hulanda. No solamente 
na Den Haag, unda e Gobierno 
di Hulanda ta sinta, pero tambe 
cu e municipio y provincianan. 
Asina e la papia di e cinco 
pilarnan cu su maneho y vision ta 
concentra riba dje. Banda di Den 
Haag y e municipionan, ta busca 
acercamento cerca institutonan, 
Hogeschool 
y 
Universidadnan. 
Tambe den su contactonan cu 
embahadanan, Minister Thijsen 
ta busca formanan di cooperacion 
cu por ta beneficio pa Aruba. Por 
ultimo Minister Thijsen a bisa 
cu Arubahuis ta pa e comunidad 


Arubiano na Hulanda. Den cuadro 
di esaki e mandatario a puntra 
burgemeester Weterings con e 
situacion pa cu camber/vivienda 
pa 
studiante 
ta 
na 
Tilburg. 
Sr. Weterings a contesta cu e 
situacion na Tilburg ta igual cu 
otro ciudadnan cu hopi studiante 
na Hulanda y cu esaki tin un 
prioridad halto cerca e gobierno 
municipal di Tilburg. E reto 
segun burgemeester Weterings 
ta pa haya localidad pa construi 
mas vivienda pa studiantenan. 
Burgemeester Weterings a bisa cu 
den e asina yama Kenniskwartier 
na Tilburg West tin espacio pa 
construi 25 mil vivienda, un gran 
parti pa studiantenan. 


Den su combersacion cu Minister 
Thijsen, e burgemeester a bisa cu 
Tilburg tabata conoci pa e industria 
di textiel. Despues cu e industria 
aki a cera, Tilburg a conoce 
hopi desempleo. Loke a pasa ta 
cu Tilburg a scohe aspectonan 


importante di e industria di textiel 
y a haci bon uso di e tecnica aki. 
Tambe a crea un sector hopi fuerte 
den metal y tambe transporte y 
logistico. Banda di esaki Tilburg 
ta inverti hopi den companianan 
cu ta desaroya tecnologia nobo. 
Tilburg a bira grandi riba e tereno 
di tuinbouw y vooral e “sierteelt” 
cu ta wordo exporta rond mundo 
pa enbeyesa plazanan y jardinnan. 
Minister Thijsen a bisa cu Aruba 
tambe a scohe pa e caminda 
di 
tecnologia 
innovativo 
y 
nobo, manera e uso di LNG y 
seguidamente pa hidrogeno cu e 
establicimento di un Hydrogen 
Valley na Aruba cu mester bira e 
trendsetter pa e region di Caribe y 
Latino America. 
Burgemeester Weterings a invita 
Minister Thijsen pa bin un biaha 
mas Tilburg den forma di un bishita 
di trabao, unda elo por mustra 
Minister Thijsen e cambionan cu 
a tuma lugar na Tilburg. Tambe 
den cuadro di esaki lo ta bon 


pa bishita algun institutonan di 
enseñansa na Tilburg. Minister 
Thijsen a gradici burgemeester 
Weterings pa e invitacion y e 
recepcion ameno den stadhuis di 
Tilburg y a entrega un regalo na 
sr. Weterings como recuerdo di 
e bishita di minister Thijsen na e 
burgemeester di Tilburg.Nota pa 
redaccion: E potretnan ta cortesia 
di Arubahuis 


Minister Thijsen di bishita cerca 
burgemeester di Tilburg Theo Weterings 


- 2 di oktober 2023 – Aruba 
Bank ta comprometi pa promove 
deporte na Aruba, y a sostene 
prome competencia di landamento 
di Giants Aquatics Aruba durante 
fin di siman na Piscina Olympico 
Roly Bisslik for di 28 di september 
te cu 1 di oktober 


E competencia aki ta un muestra 
di dedicacion y talento di nos 
hobennan atleta cu ta traha duro 
pa logra nan metanan den e mundo 
di landamento. E competencia 
a brinda un oportunidad pa e 
atletanan mustra nan abilidad den 
e deporte cu nan ta asina apasiona 
over di dje. 


Aruba Bank ta comprometi na 
e desaroyo di nos comunidad 
y ta orguyoso di por a sostene 
e 
promocion 
di 
deporte 
y 
talento local. Un pabien na e 
organisadornan y tur e atletanan 
cu a participa den competencia 
di landamento di Giants Aquatics 
Aruba. 


Aruba Bank comprometi cu deporte ta sostene prome 
competencia di landamento di Giants Aquatics Aruba 

Na 
Aruba 
lo 
tene 
e 
conferencianan 
di 
e 
Convention 
for 
the 
Protection 
and 
Development of the Marine 
Environment of the Wider 
Caribbean 
(Cartagena 
Convention), 
esta 
e 
Convenio pa e Proteccion 
y Desaroyo di e Medio 
Ambiente di e Region di 
Gran Caribe (Convenio di 
Cartagena). 


E progama di e Conferencia 
ta lo siguiente, pendiente 
algun 
detayes 
faltando 
ainda: 


Dialuna 2 oktober lo tin 
un receptie na Seaport 
Conference Center Foyer 
pa tur participante registra 
pa e Conferencianan. 
Diamars 
3 
oktober 
lo 
tuma lugar e Special Areas 
and 
Wildlife 
Protocol 
Conference 
of 
Parties 
(SPAW COP12) den cual 
temanan di proteccion di 
naturalesa y biodiversidad 
lo ser trata. 
Di importancia pa Aruba 
lo ta e proposicion pa 
Parke 
Marino 
Aruba 
keda 
registra 
bou 
e 
SPAW Protocol y algun 
proposicion 
di 
Reino 
Holandes hunto cu Francia 
pa proteccion di algun 
especie di tribon y chucho. 
Diarason 4 oktober lo tin 
e Land Based Sources 
of 
Polution 
Protocol 
Conference of Parties (LBS 
COP6) cu lo trata e tematica 
di 
polucion 
di 
laman 
procediente di fuentenan 
riba tera, manera entre 
otro awa (trata) di riool, 
chimico di agricultura y 


industria cu ta yega den 
laman sea via rooi of via 
tubo pa laman. Tambe ta 
trata e problema di marine 
litter, esta sushi solido cu 
ta caba den laman manera 
producto di plastic etc. 
Diahuebs 5 oktober lo 
tuma lugar e di 20 Reunion 
Intergubernamental 
pa 
e Convenio di Cartagena 
cu 
lo 
trata 
temanan 
organisatorio, financiero y 
programanan den cuadro 
di e Convenio di Cartagena. 


Fuera di e parti oficial 
lo tin alabes side events 
organisa pa World Wildlife 
Fund dia 3 oktober riba e 
tema di e WWF Global Blue 
Corridors y dia 4 oktober 
lo ser teni un side event 
den cuadro di e “Monitor 
Caribbean and Sustainable 
Innovation 
Initiatives” 
organisa 
pa 
e 
SPAW 
Consortium y Caribbean 
Wildlife 
Enforcement 
Network (CAR-WEN). 


Ademas UNEP Caribbean 
a anuncia cu lo tin un 
Caribbean 
Sea 
Digital 
Twin Prototype (CSDTp)- 
Hackathon Annoucement 
durante e conferencia na 
Aruba. 


SITUACION NA ARUBA 
Reino Holandes a ratifica e 
Convenio di Cartagena y e 
Oils Spills Protocol den tur 
su teritorio desde 16 april 
1984 y e SPAW Protocol 
desde 2 maart 1992, e LBS 
Protocol ainda falta pa 
ratifica aunke e a drenta 
na vigor como instrumento 
legal na 2010 caba. 


Aruba su laman falta di ley 
pa regula contaminacion y 
proteccion di biodiversidad 
y recurso den un forma 
adecuado. Esaki pasobra 
falta 
pa 
implementa 
tratado y falta of tin ley 
actual deficiente: 
1. 
No 
tin 
L a n d s v e r o r d e n i n g 
Milieubeheer 
2. 
No 
tin 
un 
L a n d s v e r o r d e n i n g 
Maritiem Beheer pa fiha, 
regla, proteha y monitorea 
nos 
zona 
exclusivo 
economico riba laman y 
rikeza mineral den fondo 
den e area aki. 
27 
mei 
1999 
Reino 
Holandes 
a 
ratifica 
y 
implementa e Exclusive 
Economic Zone di Reino 
Holandes 
mediante 
e 
Rijkswet 
instelling 
exclusieve 
economische 
zone 
en 
cumplimento 
di exigencia di United 
Nations 
Convention 
on the Law of the Sea 
pa tal.Tur otro isla den 
Caribe Holandes, incluso 
St.Maarten y Curacao a 
institui nan zona exclusivo 
economico y tin un Ley di 
Maneho Maritimo. Aruba 
no tin nada regla. 
3. 
Convenio 
pa 
Diversidad Biologico falta 
protocol pa implementa 
4. 
Basel 
Convention 
on 
the 
Control 
of 
T r a n s b o u n d a r y 
Movements of Hazardous 
Wastes and their Disposal 
NO ta implementa 
5. 
Convenio 
di 
Cartagena ainda falta pa 
implementa e importante 
LBS 
Protocol, 
cual 
ta 


regula polucion likido y 
solido cu ta yega laman di 
actividad riba tera. 
6. 
Parke 
Marino 
Aruba no ta cubri costa 
completo 
y 
awanan 
teritorial. 
Tiramento 
di 
pisca 
cu 
speargun 
den forma controla, ta 
constitui desvia den forma 
di uitzondering di articulo 
9 di e Ordenanza Nacional 
pa Proteccion di Naturaleza 
y ta viola Tratado pa 
proteccion y desaroyo di e 
medio ambiente marino di 
e area regional di Caribe 
(Convenio di Cartagena) 
y 
su 
SPAW 
Protocol 
concerniendo 
Areanan 
Proteha Especial y Bida 
Salvaje. 


Rainbow Warriors Core 
Foundation 
ta 
particpa 
den e reunionan aki como 
Observer NGO y como 
tal lo duna relato y of 
resumen di e contenido di 
e reunionan pa pueblo di 
Aruba. 


COMUNICADO DI PRENSA, ORANJESTAD, ARUBA, 2 OKTOBER 2023 
CONFERENCIA INTERNACIONAL DI UNEP LO SER TENI 3-5 
OKTOBER NA ARUBA DEN CUAL TEMANAN DI POLUCION DI 
LAMAN Y CONSERVACION DI NATURALEZA LO SER ATEND 

- Awe mainta minister 
Dangui Oduber a duna 
reconocimento 
na 
dos 


piscado local cu a salba 
bida 
di 
dos 
turista. 
Minister 
Oduber 
a 


gradici piscadonan Sergio 
Rasmijn y Joshwin Fingal 
pa e accionan rapido cu 
nan a tuma pa scapa bida di 
turistanan cu a confronta 
problema riba lama. 
Piscadonan a splica cu 


nan a yega na e sitio net 
na tempo na momento cu 
e boto a sink caba y un di 
e turistanan tawata for di 
tino. Un acto heroico y di 
balentia.Un gradicimento 
di 
curason 
pa 
e 
dos 


piscadonan aki. 
“Como Minister di Turismo 
mi tin gran aprecio pa 
locual boso a haci. 


Masha danki!” 


Minister Dangui Oduber 
Acto heroico y di balentia di dos piscado 

: Diabierna ultimo, a tuma luga e ceremonia 
di apertura di e prome Charity Kickball 
Tournament organisa pa Kiwanis Club of Young 
Professionals Aruba (KYPA) na Flatstone 
Ballpark. Sr. Rodymar Geerman di Ministerio 
di Deporte a representa Minister di Enseñansa 
y Deporte Endy Croes den e ocasion aki. E 
torneo a inicia dia 29 di september 2023 y a 


culmina 1 di october 2023. E meta di e torneo 
aki ta pa recauda fondo pa yuda renoba e vloer 
di Perla Gymnastics. 


Kiwanis Club of Young Professionals Aruba 
tin un team di profesional y dinamico cu ta 
organisa diferente evento pa genera fondo pa 
yuda e mucha- y hobennan den necesidad. 


E ekiponan cu a participa den e torneo aki 
tabata, entre otro, KPA, N.V. ELMAR Aruba, 
WEB Aruba N.V., SETAR NV, Aruba Airport 
Authority, Te Paden y Red Machine. Minister 
Endy Croes ta felicita ful e team di Kiwanis Club 
of Young Professionals Aruba cu a organisa e 
tremendo evento deportivo aki y ta desea Perla 
Gymnastics hopi exito cu nan proyecto! 


MINISTER ENDY CROES TA FELICITA KIWANIS CLUB OF YOUNG 
PROFESSIONALS ARUBA CU E EXITOSO CHARITY KICKBALL TOURNAMENT 


E meta di e evento deportivo aki tabata pa genera fondo pa yuda Perla 
Gymnastics renoba su vloer. 


Durante henter luna di 
october, Aruba ta celebra 
nos 
adultonan 
mayor. 
E iniciativa aki ta un 
refleho di e legado cu nos 
grandinan a construi y 
ta sigui construi pa nos, 
na beneficio di Aruba su 
futuro generacionnan. 
Hopi biaha ora nos ta 
papia di personanan 60+, e 
palabra "biehes" ta resalta, 
no tur ora den un manera 
positivo, pero manera nan 
ta bisa “bieu ta caminda!” 
Biehes ta un etapa di bida 
unda cu bo ta cosecha e 
fruto di cual bo a planta 
na jong. E amor, e cariño 
y e guia cu bo a duna bo 
sernan keri. 


Dos aña pasa Gobierno di 
Aruba a establece ful un 
luna di adulto mayor, esaki 


despues unda pa prome 
biaha Aruba a conoce 
un ministerio di adulto 
mayor. E compromiso aki 
ta subraya e importancia 
di reconoce y sostene e 
necesidadnan unico di nos 
adultonan mayor. 


Sinembargo, 
den 
e 
celebracion, Ministerio di 
Adulto Mayor ta reconoce 
e desafionan cu algun 
di nos adulto mayor ta 
enfrenta. Tin momentonan 
unda nan ta biba den 
c i r c u m s t a n c i a n a n 
lamentabel, 
faltando 
bishita, 
yamada, 
y 
recuerdo. 
Pa 
enfrenta 
esaki, den colaboracion 
cu Club Kibrahacha, a 
lansa Telefoon pa Adulto 
Mayor, 
yamando 
#125 
no solamente ta brinda 


sosten, sino tambe un 
orea pa tende y asina nos 
adultonan mayor por sinti 
inclui den nos comunidad. 


Nos 
grandinan 
nan 
inclusion 
den 
nos 
comunidad ta esencial pa 
e formacion di un sociedad 
cu ta duna adulto mayor 
e respet, cuido y apoyo 
cu nan mester den nan 
biehes. "Ta nos deber como 
comunidad pa garantisa 
nan siguridad, bienestar 
y brindanan e dignidad 
cu nan merece", Minister 
Arends ta remarca. 
Minister Arends tin un 
bista integral pa e cuido 
di adulto mayor, unda ta 
move for di un perspectiva 
puramente 
medico 
pa 
un cu ta enfatisa sosten 
social. Colaboracion den e 


tereno di cuido pa adulto 
mayor ta bira instrumental 
pa 
garantisa 
bienestar 
y calidad di bida pa e 
grupo creciente di adulto 
mayor. Esaki ta implica 
un 
esfuerso 
colectivo 
di 
profesionalnan 
di 
cuido 
medico, 
casnan 
di cuido, y e comunidad 
amplio, reconociendo cu 
e cuido di adulto mayor 
no 
ta 
solamente 
un 
asunto medico, sino un 


enfoke integral, social, y 
emocional. 
Den nomber di Gobierno 
di Aruba, Minister Arends 
ta expresa gratitud na 
tur esnan cu ta traha 
incansabelmente 
pa 
sostene 
nos 
adultonan 
mayor 
directamente 
y 
ta 
sigui 
encurasha 
actividadnan 
continuo 
dedica na nan durante 
henter e aña y no solamente 
durante luna di october. 


Minister Ursell Arends: 
Luna di Adulto Mayor: Dunando homenahe na e sabiduria, 
experiencianan, y contribucionnan di nos adultonan mayor 

“Aruba 
ta 
ofrece 
hospitalidad 
irasonabel? 
Segun 
ChatGPT…. 
tin 
casonan 
isola, 
cu 
excepcion na e norma .. di 
hospitalidad 
irasonabel”, 
asina 
Ronella 
Croes, 
CEO di Aruba Tourism 
Authority (ATA) a inicia 
su discurso na ocacion di 
celebracion di Dia Mundial 
di Turismo. 


Awe Aruba ta celebra e 
biahe extraordinario di 
e industria di hotel na 
nos isla. A extende un 
invitacion sincero na cada 
un di boso pa dedica un 
momento na reconoce y 
celebra e contribucionnan 
y e dedicacion firme di e 
personanan 
excepcional 
cu a forma e exito di nos 
industria di turismo. Esaki 
a inclui hopi di esnan cu 
tabata presente durante e 


evento. 


Den e ultimo decadanan, 
turismo 
no 
solamente 
a reforsa e estabilidad 
economico di nos isla, 
actuando asina como un 
escudo 
resistente 
den 
tempo di agitacion y crisis, 
pero tambe a hiba cu exito 
na crecemento economico 
y prosperidad. 


Aunke Aruba ta masha 
orguyoso di su logronan, 
manera a keda demostra 
durante e Global Tourism 
Conference, 
caminda 
a 
comparti e perspectivanan 
optimista pa aña 2024, 
a opta pa abstene di 
profundisa den number. 
Na luga di esey, a enfatisa 
cu, aunke nos a logra 
exito, nos mester keda 
comprometi y “sharp”. 


Pues, dicon nos a logra un 
exito asina remarcabel? 
Kico ta e esencia di Aruba 
su exito? “Nos marca, One 
Happy Island, no ta djis un 
slogan, sino e ta graba den 
nos DNA”, asina Ronella 
Croes a bisa cu un bos di 
orguyo. 


“E bishitantenan por sinti 
nan mes atrai pa Aruba pa 
lama cla, oceano blauw y 
clima perfecto, pero nan 
ta bolbe un y mas bes 
principalmente pa e calor 
y bondad di nos hendenan. 
Gran parti di nos exito ta 
depende di servicio na 
cliente, 
e 
hospitalidad 
genuino di e Arubiano y 
nos capital humano. Nos 
bishitantenan ta sinti nan 
mes na cas, nan ta sinti 
nan mes sigur”, di acuerdo 
cu Ronella Croes. 


Constantemente Aruba ta 
score halto riba satisfaccion 
di e bishitantenan y nos 
ta entre e destinacionnan 
principal di Caribe segun 
nos indice di experiencia 
di e huesped, cu ta tuma 
comentario y reviews di 
Aruba riba mas di 100 
plataforma y ta duna un 
informe mensualmente. 


Asina mes, den A.T.A. 
nan ta consciente di e 
echo cu e componentenan 
basico di e diseño di e 
biahe turistico di Aruba 
ta exigi nos pa exigi mas 
halto y revoluciona nos 
hospitalidad y oferta di 
producto, mientras cu nos 
ta salvaguardia nos forsa y 
nos DNA. Ta p'esey a invita 
e 
extraordinario 
Will 


Guidara y a pidie pa yuda 
“sharp nos mes”. 


E 
biaheronan 
di 
awe 
y 
e 
biaheronan 
di 
futuro, 
specialmente 
e 
bishitantenan 
di 
balor 
halto cu nos kier atrae 
mas, ... despues di tur cos, 
expectativa 
mas 
halto. 
Nan tin hopi otro opcion 
tambe! Nos mester keda 
dilanti di competencia den 
un industria di turismo 
dinamico y den desaroyo 
continuo. 


E 
experiencia 
di 
e 
consumido 
ta 
varia 
y 
complica y esaki teniendo 
na cuenta e madurez di 
nos 
producto 
turistico 
y e desaroyonan cu ta 
andando, cu ta inclui, 
entre otro, e expansion di e 
inventario di camber. 


E diferente proyectonan 
di hospedahe cu ta den 
desaroyo actualmente ta 
rekeri un maneho diligente 
den nomber di Aruba pa 
capitalisa 
optimalmente 
riba e oportunidadnan cu 
ta presenta, pero tambe pa 
e posibel impacto social y 
ambiental riba nos isla. 
E dependencia grandi di 
Aruba riba turismo ta 
rekeri cu nos decisionnan, 
hasta e mas desafiante, ta 
priorisa sostenibilidad. 


E evento di Aruba Tourism 
Authority 
a 
conta 
cu 
hopi invitado, entre nan 
studiantenan den e ramo 
aki 
na 
Universidad 
di 
Aruba. Nan a cera conoci 
cu e realidad di turismo 
di awe y e compromiso y 
vision di ATA pa unda nos 
kier hiba nos turismo. 


Ronella Croes (ATA): 
Nos marca One Happy Island no ta djis un 
slogan sino e ta graba den nos DNA 

- Diahuebs anochi, Prome 
Minister Evelyn Wever- 
Croes tabata presente na 
Hyatt Place, pa representa 
Minister 
Endy 
Croes 
na e lansamento oficial 
di e website coleccion. 


aw. Durante su discurso, 
Prome Minister a tuma 
e oportunidad di gradici 
Minister 
di 
Cultura 
Xiomara 
Maduro 
y 
Minister 
di 
Enseñansa 
Endy Croes, pa hunto 


cu 
"partners" 
a 
logra 
crea un webiste cu tin 
un balor grandi pa pais 
Aruba. Apesar cu Minister 
Xiomara 
Maduro, 
tine 
hopi ocupa manehando 
finansas di pais Aruba, 
toch ta dedica su mes na e 
cartera di cultura cu hopi 
pasion y determinacion. 
Minister 
Endy 
Croes 
semper 
tabata 
tin 
enseñansa na pecho, y a 
mustra esaki un biaha mas 
brindando su aporte na e 
proyecto importante aki, 
un proyecto cu lo ta di gran 
balor na nos studiantenan. 
Danki na nan esfuerso y 
trabou 
incansabel, 
awe 
Aruba por mustra un biaha 


mas su forsa y deseo pa ta 
un pionero riba e tema aki 
tambe. 


E website coleccion.aw ta 
un plataforma cu ta contene 
mas di 80 mil documento 
realciona cu historia di 
pais Aruba. Di e total aki, 
mitar di e documentonan 
aki, ta potret, videonan, y 
corantnan bieuw relaciona 
cu Aruba, den tur sorto di 
idioma. E website aki ta 
disponibel gratuitamente 
pa tur hende cu ta interesa 
den siña di Aruba su 
historia. 


"Mi ta invita tur studiante 
cu mester di informacion 


di Aruba pa proyectonan 
escolar, pa bishita e webiste 
aki, na unda sigur lo tin 
informacionan disponibel. 
Tambe 
mi 
ta 
invita 
docentenan pa bishita e 
website na unda nan por 
haya 
hopi 
informacion, 
cu por yuda na educa nos 
muchanan 
di 
trempan 
caba riba historia di nos 
pais. Masha pabien na 
Minister Xiomara Maduro 
y na Minister Endy Croes, 
y tur esnan cu a traha di 
cerca cune pa logra crea e 
website valioso aki. Esaki 
sigur ta un momento di 
orguyo pa nos" Prome 
Minister a expresa. 


Prome Minister Evelyn Wever-Croes: 
Den conexion cu lansamento di e webiste coleccion.aw 
INFORMACIONNAN VALIOSO DI PAIS ARUBA, TA DISPONIBEL PA 
COMUNIDAD GRATUITAMENTE VIA E WEBSITE COLECCION.AW 

Recientemente 
Minister 
Maduro di Cultura a bishita 
e exposicion 'Rikesa di Arte 
di Mosaik' na UNOCA, na 
unda cuater artista di e 
arte di mosaik a presenta 
nan obranan. Ta trata di 
sra. Enrita Werleman cu 
Mosaik 
Mixto, 
Mosaik 
cu Ceramica, y Mosaik 
Picassiette, 
sra. 
Ria 
Arindell-Brooks 
cu 
Mosaik Mixto y Mosaik cu 
Ceramica, sra. Helen Guda 
cu Mosaik di Glas, y sra. 
Merveline 
Geerman 
cu 
Mosiak di Calbas. 


Minister Maduro tabata 
tin e honor pa por a corta 
un pida azuleho pa asina 
declara e exposicion habri. 
Una bes den e Sala di 
UNOCA, por a admira e 
diferente obra cu e cuater 
artistanan 
a 
expone. 
Mester bisa cu e exposicion 
tabata 
'una 
belleza.' 
Minister Maduro ta felicita 
y ta gradici sra. Enrita y tur 
otro artista di Arte Mosa 
pa e oportunidad pa por a 
pasa aprecia nan obranan 
di arte. 


Minister Maduro a pasa bishita e exposicion 
'Rikesa di Arte di Mosaik' na UNOCA 
Cuater artista a presenta nan obranan unico di e 
arte di mosaik 

Bao di un caluroso recep- 
cion di un sala yen di pen- 
sionadonan presente na e 
Cas di OPPA diadomingo 
mainta Lider di Fraccion 
di AVP, mr. Mike Eman y 
colega parlamentario drs. 
Mervin Wyatt-Ras a en- 
trega na OPPA un nota di 
fraccion di AVP. E nota aki 
ta importante pa pensio- 
nadonan, e ta boga pa un 
instituto scientifico cu en- 
tre otro ta bai documenta 
e preocupacion, nececidad 


y atencion pa nos grandi- 
nan. Den diez punto den e 
nota aki fraccion di AVP ta 
presenta e argumentonan 
pa e institucion di un So- 
ciaal Cultureel Planbu- 
reau Aruba SCPA. E nota 
a worde ricibi dor di Presi- 
dente di OPPA, sr. Ivo Val- 
dez. Eman a complimenta 
Sr. Valdez tambe pa su lu- 
cha pa a realisa un Cas pa 
miembronan di OPPA. 
E ocasion na cual Eman 
y Wyatt-Ras tabata pre- 


sente pa presenta e nota 
di fraccion di AVP tabata 
un celebracion pa dia di 
nos grandinan na Cas di 
OPPA. Lider di AVP, mr. 
Mike Eman ta accentua e 
comprmiso di AVP pa lu- 
cha pa un aumento sub- 
stancial di pensioen di nos 
grandinan. 
SOCIAAL CULTUREEL 
PLANBUREAU 
ARUBA 
SCPA 
LO DOCUMENTA NECE- 
CIDAD DI GRANDINAN 


Mr. Mike Eman ta sub- 
raya cu ta imposibel pa 
pensionado cu ta biba di 
un entrada di pensioen so 
por tin un bida digno cu e 
costo di bida actual. Sea 
e pensioen di SVB mester 
worde aumenta consid- 
erablemente of gobierno 
tin cu aumenta e repara- 
tietoeslag cu AVP a intro- 
duci pa cada pensionado 
considerablemente”, asina 
e lider di AVP, mr. Mike 
Eman a expresa despues 
di un analysis profundo 
di cifranan y papiando cu 
pensionadonan. E ta mus- 
tra cu un instituto manera 
Sociaal Cultureel Planbu- 
reau Aruba SPCA cu frac- 
cion di AVP kier realisa 
hunto cu Hulanda lo doc- 
umenta e nececidadnan y 
retonan di nos grandinan 
di un forma cu nan mester 
bai haya atencion. Esey ta 
locual e nota cu fraccion di 
AVP a traha cu yama “The 
Bigger Picture”, een Plei- 
dooi voor de institution- 
alisering 
van een Sociaal Cultureel 
Planbureau Aruba SCPA, 
ta boga pe. 


AVP KIER AUMENTO 
SUBSTANCIAL 
DI PENSIOEN PA NOS 
GRANDINAN 


E lider di AVP, mr. Mike 


Eman ta conclui bisando 
cu e situacion aki ta cre- 
ando un pobresa feroz y 
inacceptabel pa nos gran- 
dinan. E ta insisti cu e 
situacion 
doloroso 
aki 
mester conoce un cam- 
bio, un alivio mester bin 
urgente pa nos conciu- 
dadanonan di edad ma- 
jor. Eman ta bisa cu sea e 
placa di pensioen mester 
worde aumenta consid- 
erablemente of e repara- 
tietoeslag cu gobierno di 
AVP a introduci mester 
worde aumenta substan- 
cialmente. Eman ta bisa 
cu no por otro, mester bin 
un aumento substancial 
di pensioen pa nos gran- 
dinan, sino nos pension- 
adonan lo keda biba bao di 
e linea di sobrebibencia cu 
e propio CBS ta calcula tur 
luna. Eman ta enfatisa cu 
na momento cu Aruba tin 
un Social Cultureel Plan- 
bureau e nececidadnan di 
nos grandinan ta bai keda 
mihor documenta cu no 
por nenga mas e pobresa 
bao di nos pensionadonan. 
Para hunto cu Ivo Valdez 
di OPPA y colega Mervin 
Wyatt Ras, e lider di AVP 
mr. Mike Eman a clausura 
bisando: “E rapportnan di 
un SCPA, manera fraccion 
di AVP ta boga pe, lo duna 
tur cu ta lucha pa nos 
grandinan mas forza den 
nan lucha”. 


AVP TA PRESENTA OPPA NOTA IMPORTANTE 


PA PENSIONADONAN 
Planbureau lo subraya nececidad di nos pensionadonan ! 

EAGLE BEACH – Cel- 
ebracion di Housekeeping 
Week na e resort tabata 
un evento ameno yena cu 
hopi aprecio, harimento, y 
cordialidad. 
E festividadnan a ranca 
sali cu un desayuno estilo 
Americano den e ballroom 
acompaña pa un bendi- 
cion pa e dia y departa- 
mento, reﬂehando un tono 
di gratitud y unidad pa e 


siman. 


Miembronan di e comision 
ehecutivo y Housekeeping 
Manager Cristina Galindo 
a presenta algun discurso 
yena cu inspiracion, ex- 
presando nan gratitud pa 
e trabao duro y dedicacion 
cu henter e team di House- 
keeping semper ta brinda. 


Nan palabranan a resona 


profundamente cu tur pre- 
sente, mientras nan a en- 
fatisa riba importancia di 
teamwork y presentacion 
di excelencia profesional. 


Algo cu a resalta di e cel- 
ebracion tabata e invitado 
special Giancarla van der 
Biezen di HBN Church. 
El a provee un perspec- 
tiva spiritual riba e balor 
di servicio y hospitalidad, 
cual a toca curason di tur 
presente. 


E siman tambe a con- 
sisti di un Team Building 
Conference presenta pa e 
dinamico Belkis Moreu. 
Pa medio di actividadnan 
y discusion interactivo, e 
team di housekeeping a 
fortalese nan union y siña 
lesnan valioso riba colab- 
oracion y comunicacion. 


Harimento y diversion ta- 
bata na abundancia cu Ty- 
son Croes kende a host un 


serie di weganan divertido 
cu premionan atractivo. E 
actividadnan aki a lanta e 
spirito competitivo dentro 
di e team, cual tambe a 
crea momentonan memo- 
rabel cu hopi potret. 


E celebracion a yega su fi- 
nal cu un Road Jam Party 
Bus, na unda cu por a dis- 
fruta di e musica di banda 
Calipso King riba e bus. E 
trip, den un ambiente fes- 
tivo, tabata tin tur hende 
ta baila y canta hunto. 


Mientras 
Housekeep- 
ing Week a yega su final, 
un Award Lunch a keda 


orgaanisa pa reconoce y 
premia excelencia. Premi- 
onan di sorpresa a keda 
otorga na ganadonan di 
Best Practices y 7 Habits 
of Hospitality, demost- 
rando La Cabana su com- 
promiso den reconoce y 
aprecia 
contribucionnan 
spectacular. 


E siman a finalisa riba 
un nota halto cu karaoke 
‘Es Viernes y el cuerpo lo 
sabe!’ na unda tur hende 
por a canta hunto na e nota 
di un siman di House- 
keeping Week memorabel, 
anticipando e siguiente pa 
2024 


A celebra ‘Housekeeping Week’ 


na La Cabana Beach Resort 

ORANJESTAD 
- 
Dia- 
huebs ultimo, Prome Min- 
ister Evelyn Wever-Croes 
a bishita Maria Goretti 
College, pa den nomber 
di Minister di Enseñansa 
Endy Croes, entrega un 
reconocemento na Juf- 
frouw Jahaira Steenen cu 
a cumpli 25 aña educando 
nos 
muchanan. 
Prome 
Minister a indica, cu poco 
siman pasa el a bishita 
Maria Goretti College y 
por a mira e entusiasmo 
y dedicacion cu Juﬀ rouw 


Jahaira tin pa duna les na 
nos muchanan. 
"Den nomber di Gobierno 
di Aruba, y specialmente 
den nomber di Minister 
Endy Croes, mi ta gradici 
Juﬀ rouw Jahaira pa 25 
aña di dedicacion, pasion, 
amor y esfuerso desplega 
den su trabou, y entrega e 


reconocemento aki cu hopi 
placer y orguyo, gradicien- 
do e pa 25 aña dedica na 
enseñansa. Mi ta spera cu 
e reconocemento aki sirbi 
como stimulo pa Juﬀ rouw 
Jahaira, pa hopi aña di 
servicio mas. Masha dan- 
ki, y hopi pabien", Prome 
Minister a expresa. 


JUFFROUW JAHAIRA STEENEN DI MARIA GORETTI 
COLLEGE, TA CUMPLI 25 AÑA DEN ENSEÑANSA 
"Mi ta spera cu e reconocemento aki sirbi como stimulo pa Juﬀ rouw 
Jahaira, pa hopi aña di servicio mas" 

y dedicacion cu Juﬀ rouw 


Juﬀ rouw Jahaira pa 25 
como stimulo pa Juﬀ rouw 


"Mi ta spera cu e reconocemento aki sirbi como stimulo pa Juﬀ rouw 


Team di clinica di dialisis 
na HOH ta informa comu- 
nidad tocante un cambio 
den nan orario di servi- 
cio unda e enfoke ta pa 
mehora calidad y tambe 
servicio na tur pashent. 
E adaptacion aki ta spe- 
cialmente pa pashent cu 
ta ricibi e cuido di diali- 
sis na HOH. E cambio aki 


lo yuda coordina e ﬂ uho 
di pashent miho unda lo 
cuminsa mas trempan pa 
asina pashent cu ta wordo 
atendi durante e di tercer 
shift no mester warda pa 
nan turno sino lo wordo 
yuda di biaha. 


E orario nobo di dialisis 
desde 1 di oktober ta: 
• 
dialuna- 
diaran- 
son - diabierna di 7AM pa 


10.50PM 
• 
diamars- diahuebs 
- diasabra di 7AM te cu 
7PM 


Ta importante pa tene 
cuenta cu durante cada 
tratamento e mashin mes- 
ter desinfecta cual ta tuma 
su debido tempo. Ademas, 
e orario nobo ta yuda e 
pashentnan caba e trata- 
mento y haya miho asis- 
tencia di e nursenan cu lo 
por brinda miho atencion 


y dedicacion na nan pa- 
shentnan mirando cu no 
tin e siguiente pashent ta 
warda caba. Otro motibo 
principal tras di e cam- 
bio ta cu e orario nobo ta 
elimina e parti unda pa- 
shentnan ta caba pareu cu 
nan tratamento y asina lo 
tin menos aglomeracion 
na e departamento cu ta 
bon pa e parti di higiena. 


E team di dialisis ya caba 
a comparti e informacion 


aki individualmente cu 
cada pashent pa loke ta 
nan orario nobo. Cada co- 
lega na dialiisis di HOH ta 
dedica pa haci nan maxi- 
mo esfuerso pa e estadia 
di nan pashent durante 
dialisis ta mas placentero 
posibel. Hospital semper 
t’ey y ta para fi rme den 
trece servicio y adapta- 
cion unda cu ta necesario 
pa asina eleva e calidad 
di cuido pa comunidad di 
Aruba. 


☎ 585-9500 


PUEBLO A HAÑA SU 


PEN BEK 


Pa kualkier informacion 


solodipueblo@gmail.com 


of 


PEN BEK 


PUEBLO A H 


PEN BEK 


Pa kualkier informacion 


solodipueblo@gmail.com 


PEN BEK 


Pa kualkier informacion 


solodipueblo@gmail.com 


PEN BEK 
PEN BEK 
PEN BEK 


HOH ta anuncia cu desde prome di oktober: 
Clinica di dialisis ta trece cambio 
den orario di servicio 


“Señor ta mi wardador, mi’n tin falta di nada 
Den cunucu di yerba berde e ta ponemi sosega. 
E ta hibami na awa trankil, 
Pa mi bolbe haña forsa”. 
Salmo: 23 


Nos ta anuncia fayecimento di: 


Gilbert François Dirksz 
*16-03-1975 - †30-09-2023 


Acto di entiero lo wordo anuncia despues. 


Diamars 3 October 2023 
Pag. 14 


Ban papia di nomber di 
pisca. Bo conoce bo pisca- 
nan? Un serie di articulo 
informativo cu ta ilustra 
algun pisca y nan nomber 
na Papiamento den cual 
Departamento di Agricul- 
tura, Cria y Pesca, conoci 
como Santa Rosa kier 
comparti y alabes haya in- 
formacion for di publico. 
Lesa na final di articulo 
con pa haci esaki. 


Carite, 
Scomberomorus 
regalis, cero: 
Carite nos por bisa ta ru- 
man chikito di Conofes. 
Na ingles ta Cero y e 
nomber 
cientifico 
ta 
Scomberomorus 
rega- 
lis. E ta poco mas chikito 
y cu mas strepi geel cu 
e Conofes. Carite, mes- 
cos Conofes, tambe ta 
un miembro di famia di 
Scombridea, esta e famia 
cu ta inclui Tuna, Mulato y 
Macrel. Un grupo di pisca 
di importancia rond mun- 
do pa alimentacion y ta ser 
usa tanto den mochi, filet 
pero tambe empaketa den 
e.o. bleki. 


Descripcion: 
Carite ta un pisca largo, 
curpa rondo manera tor- 
pedo y di color diferente 
grado di shinishi y cu blou 
of berde. E tin strepi geel 
na banda cu ta bay di e fin 
dilanti te casi na e rabo y 
su finnan abou, ta geel. 
Nan ta pisca di 
careda, esta traha pa lan- 
da distancia largo y cu 
hopi velocidad. Pesey nan 
diseño, largo manera tor- 
pedo y cu fin chikito a lo 
largo di lomba te na rabo. 
Nan rabo tambe ta fini 
manera luna nobo, y cual 
ta corta awe pa bay dilanti 
rapidamente. 


Na Aruba: 
No tin mucho claridad si 
por haya Carite den nos 
awanan rond nos isla 
henter aña largo. E no ta 
mucho comun den cap- 
turanan di piscado lo- 
cal. Carite ta un pisca di 
careda cu ta ser gara aki 
na Aruba mayoria di bi- 
aha via di e metodo di slip 
(trolling na ingles) unda 
ta lastra e liña cu e haas 
of pluma tras di e boto en 


busca di e pisca. 


Contacto cu nos: 
Ta intencion pa periodi- 
camente Santa Rosa saca 
mas informacion pa to- 
cante di nomber di pisca 
na Papiamento. Si bo tin 
informacion of comentar- 
io pa engrandece conoce- 
mento of si ta desea infor- 
macion of topico specifico 
pa nos amplia ariba, por 
manda 
esakinan 
libra- 
mente na info@santarosa. 
aw. Si bo mes ta piscado y 
bo kier comparti bo cap- 
tura di e pisca en cuestion, 
sea liber pa manda esaki 
pa nos considera pub- 


likele. 


TEMPO VALIDO TE DIAMARS 03 DI OCTOBER 
2023, 18:00 ORA 


TEMPO: 
AWE TARDI Y AWE NOCHI: PARCIALMENTE 
NUBLA Y GENERALMENTE SECO 
DEN MARDUGA Y MAYAN: PARCIALMENTE 
NUBLA CU UN AWACERO PASAJERO 


TEMPERATURA MAXIMO 35 GRADO CELSIUS 
TEMPERATURA MINIMO 29 GRADO CELSIUS 
INDICE DI CALOR (HEAT INDEX) DEN Y ROND 
DI ORANAN DI MERDIA: 36 PA 45 GRADO CEL- 
SIUS 
UV INDEX: 12 


POTENCIAL DI AWACERO PA PROXIMO 24 ORA: 
1 TE 5 MM; LOCALMENTE ESAKI POR TA DIFE- 
RENTE. 


REGISTRACION DI TEMPERATURA (GRADO 
CELSIUS) Y 
AWACERO (MM) DEN ULTIMO 24 ORA (8’AM PA 
8’AM): 


AIRPORT : MAX 34 / MIN 28 / 0.0 MM 
WESTPUNT: MAX 34 / MIN 28 / 0.0 MM 
STA ROSA: MAX 34 / MIN 29 / 0.0 MM 


PRONOSTICO DI TEMPO PA PROXIMO 3 DIAN- 
AN: 
PARCIALMENTE NUBLA CU UN AWACERO 
BREVE. 
BIENTO LO TA FOR DI DIRECCION OOST Y 
MODERA TE POSIBLEMENTE BASTA FUERTE 
DEN RAFAGA. 
TEMPERATURA (GRADO CELSIUS) 
MAX / MIN LO TA: 34 / 28 


Nomber di pisca na Papiamento: Carite 

Recientemente organisa- 
cion Women empOwer- 
ing Women Aruba, WOW 
a organisa un workshop 
titula “Kick Start Your 


Career!”. A invita studi- 
antenan y esnan recien 
gradua pa participa y siña 
con pa prepara pa e pro- 
ceso di aplica pa un trabao 


of stage. 
Participacion tawata com- 
pletamente gratis y a en- 
foca riba diferente tema 
importante na momento 
di prepara pa drenta mer- 
cado laboral. A conta cu 
participacion di studian- 
tenan di Universidad di 
Aruba, EPI como tambe di 
scol secundario. 
Entre loke a siña ta e im- 
portancia di bo CV (Cur- 
riculum Vitae), con pa 
traha CV den Canva (un 
graphic design tool), e 
importancia di LinkedIn 
compara cu otro platafor- 
manan social, preparacion 
y preguntanan cu ta tuma 
luga ora di entrevista y et- 
iquette na trabao cu a in- 


clui forma di bisti y forma 
di presenta bo mes atraves 
di lenguahe corporal. 
Miembronan di WOW mes 
a facilita e workshop aki, 
basa riba nan conocemen- 
to personal y e profesion 
cu nan ta eherce. Pa WOW 
e ta importante pa contri- 
bui na e preparacion y for- 
macion di nos hobennan 
pa asina nan tin tur e yabi 
necesario den nan man 
pa habri e porta pa futuro 
den un forma exitoso. 
E obhetivo di WOW ta pa 
empodera hende muhe y 
trece hende muhenan na 
Aruba hunto pa “network, 
learn and support”. WOW 
ta duna su miembronan e 
oportunidad pa desaroya 


nan mes riba tereno per- 
sonal, social y profesional, 
mientras ta crea conexion 
profesional y social tambe. 
Ta duna un danki na tur 
miembro di WOW cu a 
yuda haci e dia aki uno 
exitoso y especialmente 
Head of Community Em- 
powerment 
Giancarla 


Lobbrecht y su commit- 
tee como tambe Head of 
Communications Eliènne 
Krozendijk-Croes 
y 
su 
committee. 
WOW ta sumamente sat- 
isfecho cu e resultado y 
acogida di e workshop aki 
y kier gradici tur partici- 
pante y miembro cu a con- 
tribui na e exito di “Kick 
Start Your Career!”. 


Women empOwering Women Aruba a invita 
studiantenan pa “Kick Start Your Career!” 

Stichting Musica ta con- 
sidera un “rookie”, un 
persona cu ta participa 
pa prome biaha na e fes- 
tival di Aruba 
Caiso & Soca Monarch. 
Despues di e exito grandi 
di Jair “Casper” Dijkhoff, 
nos Soca King 2023, un 
gran cantidad di hoben a 
registra pa 
participa na e festival. 
Mayoría ta den e catego- 
ria di Soca. Mirando cu 
nos ta na caminda pa e di 
70 aniversario 
di Aruba su Carnaval, 
por nota cu tin varios 
participante nobo of es- 
nan cu tin hopi tempo sin 
participa riba e 
lista di inscripcion, 
Stichting Musica ta apoya 
e tendencia aki y ta haya 
importante pa ofrece tal- 
entonan hoben un bon 
preparacion. For di expe- 
riencia, e organisacion sa 
cu hopi biaha e partici- 
pante cu ta nobo na e fes- 
tival no ta na 
altura di tur e reglanan 
di e competencia. Pa e 
motibo 
aki, 
Stichting 
Musica a organisa un re- 
union informativo 
specialmente pa e asina 
yama “rookies”. 
Durante di e reunion, 
presidente 
interino 
di 
ACSM, Inky Richardson, 


a repasa e reglanan y cri- 
teria cu e hurado 


di e competencia musical 
ta aplica. Esnan presente 
a ricibi splicacion riba e 
dos categorianan di Soca: 
Groovy y 
Power di musico pro- 
fesional Ivan Quandus. 
Francie Celaire a amplia 


riba e concepto nobo di e 
Prefinals cu lo 
wordo transmiti pa Aru- 
ba y mundo henter via 
live streaming y cosnan 
cu e cantantenan mester 
tene cuenta cu 
ne pa un miho presenta- 
cion riba camera. Bobby 
Gibbs, musico y un di e 
pioneronan di e funda- 
cion a duna 
ehempel di varios for- 


mula popular cu a wordo 
uza den composicion y 
areglonan musical den 
pasado y e 
anochi a culmina cu tips 
y conseho for di Jair Di- 
jkhoff y su tata, sr. Jairo 
Dijkhoff, cu a toca tem- 
anan manera 
dominio di nervio, gas- 
tonan envolvi y e impor- 
tancia di un bon team. 
E participantenan cu ta- 


bata presente a indica 
cu e informacion tabata 
hopi valioso y a gradici 
Stichting Musica 
pa e oportunidad. Esaki 
ta un iniciativa cu Stich- 
ting Musica lo sigi aplica 
pa sigura un desaroyo 
firme di e 
festival y pa percura cu 
e futuro generacionnan 
ta mantene nos cultura y 
musica di Aruba bibo. 


STICHTING MUSICA A TENE REUNION IN- 


FORMATIVO SPECIALMENTE PA “ROOKIES” 


